फर्जी सर्टिफिकेट से इंजीनियरिंग कॉलेज में एडमिशन लेने वाले 5 स्टूडेंट्स पर केस
डबवालीरोड स्थित महाराजा रणजीत सिंह स्टेट टेक्निकल यूनिवर्सिटी में फर्जी सर्टिफिकेट के जरिए इंजीनियरिंग में दाखिले का खुलासा हुआ है। यूनिवर्सिटी के रजिस्ट्रार ने एसएसपी बठिंडा को शिकायत देकर यूनिवर्सिटी में जाली कागजात से एडमिशन लेने वाले 5 स्टूडेंट्स के खिलाफ शिकायत दी।
इन स्टूडेंट्स ने सेंट्रल बोर्ड ऑफ सेकेंडरी एजुकेशन (सीबीएसई) के 12वीं के सर्टिफिकेट के साथ छेड़छाड़ कर जाली सर्टिफिकेट तैयार करवाए। वे किसी दूसरे स्टूडेंट्स के सर्टिफिकेट को स्कैन कर उसमें अपनी डिटेल भर देते। थाना कैनाल कालोनी पुलिस ने पांचों के खिलाफ धोखाधड़ी जालसाजी का मामला दर्ज किया है। वहीं, पांचों का एडमिशन भी कैंसिल कर दिया गया है।
रजिस्ट्रारकी शिकायत पर दर्ज हुआ केस : यूनिवर्सिटीके रजिस्ट्रार प्रो. जसबीर सिंह हुंदल ने पुलिस को दी कंपलेंट में बताया कि कुछ स्टूडेंट्स ने यूनिवर्सिटी के अधीन आते स्वामी विवेकानंद इंस्टीट्यूट ऑफ इंजीनियरिंग एंड टेक्नालॉजी, रामनगर, बनूड़, जिला पटियाला में मौजूदा सत्र 2015-16 में एडमिशन लिया था। जब इंस्टीट्यूट में 12वीं के सर्टिफिकेट की वेरीफिकेशन हुई तो पता चला कि उनके सर्टिफिकेट जाली थे, जिनके रिजल्ट सीबीएसई रिजल्ट शीट के साथ मैच नहीं हुए।
>गौरव कुमार निवासी राजपुरा,12 वीं का रोल नंबर 2749061, जबकि उक्त रोल नंबर के आगे असल स्टूडेंट का नाम है श्वेता चौहान है।
>रोहित तंवर, रोल नंबर 2746355 जबकि रोल नंबर के आगे असल नाम है रिषभ शर्मा
>मयूर त्यागी, राेल नंबर 2746300 जबकि रोल नंबर के आगे असल नाम है निखिल कुमार
>नवजोत सचदेवा, रोल नंबर 2741209 जबकि रोल नंबर के अागे असली नाम लिखा है ओमर आरीफ रिशू
>नवनीत सिंह, रोल नंबर 2746326 जबकि रोल नंबर के अागे असली नाम है अंकिता ठाकुर।
इन पर दर्ज हुआ केस
गौरवकुमार निवासी राजपुरा, रोहित तंवर निवासी गंगहेड़ी, जिला कुरुक्षेत्र हरियाणा, मयूर त्यागी निवासी दिल्ली, नवजोत सिंह निवासी करनाल और नवनीत सिंह के नाम शामिल हैं। पांचों के खिलाफ 420, 467, 468, 471 के तहत केस दर्ज किया गया है। आरोपियों ने केवल स्वामी विवेकानंद इंस्टीट्यूट ऑफ इंजीनियरिंग एंड टेक्नालॉजी, बनूड़ के साथ धोखाधड़ी की बल्कि सीबीएसई के जाली कागजात भी तैयार करवाए।
एक्स्ट्रा मार्क्स के लालच में चलता है खेल
एडमिशनके दौरान स्टूडेंट्स के कुछ विशिष्ट उपलब्धियों के कारण एक्स्ट्रा मार्क्स का वेटेज दिया जाता है। ये मार्क्स 5 से 10 तक के होते हैं। इनमें एनसीसी, एनएसएस, स्काउट गाइड और स्पोर्ट्स के सर्टिफिकेट्स शामिल होते हैं। ये स्टूडेंट्स की मेरिट को हाई कर देते हैं। सारा खेल मेरिट लिस्ट बनाने से पहले होता है। स्टूडेंट्स को अतिरिक्त मार्क्स मिलने के बाद उसकी मेरिट असल हकदार वाले स्टूडेंट्स से ज्यादा हो जाती है। ऐसे में जब काउंसलिंग का समय आता है तो मेरिट हाई होने के चलते उसे पहले एडमिशन दिया जाता है।
पिछले साल बनी थी यूनिवर्सिटी
साल2014 में तकनीकी शिक्षा, मैनेजमेंट और फार्मास्यूटिकल शिक्षा को प्रोत्साहित करने के लिए राज्य में स्टेट टेक्निकल यूनिवर्सिटी वजूद में आई थी। 120 से अधिक प्राइवेट टेक्निकल कॉलेज इससे एफीलेटिड है। इससे पहले ये सभी कॉलेज पंजाब टेक्निकल यूनिवर्सिटी से संबंधित थे।
hin_Deva hin_Deva hin_Deva hin_Deva bho_Deva bho_Deva bho_Deva kas_Deva bho_Deva hin_Deva bho_Deva hin_Deva hin_Deva hin_Deva hin_Deva